ΓΡΑΠΤΗ ΕΡΩΤΗΣΗ E-1560/02

υποβολή: Klaus-Heiner Lehne (PPE-DE) προς την Επιτροπή

(3 Ιουνίου 2002)

Θέμα: Πολιτική της Ευρωπαϊκής Επιτροπής απέναντι στην Κίνα

Συνάγω από την εσωτερική ανακοίνωση για την στρατηγική της Ευρωπαϊκής Επιτροπής απέναντι στην Κίνα ότι συνολικά 50 εκατ. ευρώ δεσμεύονται στο πλαίσιο του τρέχοντος προγράμματος για την βελτίωση της ανάπτυξης του κράτους δικαίου και της κοινωνίας των πολιτών στην Λαϊκή Δημοκρατία της Κίνας.

Τα ερωτήματά μου είναι τα ακόλουθα:

1. Ποια μέτρα (επιγραμματικά και με παραδείγματα) χρηματοδοτούνται με αυτά τα 50 εκατ. ευρώ·

2. Υπάρχει συνεργασία με αντίστοιχα προγράμματα των κρατών μελών της Ευρωπαϊκής Ένωσης που έχουν τους ίδιους στόχους, όπως για παράδειγμα με το πρόγραμμα του Υπουργείου Δικαιοσύνης της Ομοσπονδιακής Δημοκρατίας της Γερμανίας·

3. Ποιοι φορείς και οργανισμοί αναλαμβάνουν την εκτέλεση αυτών των μέτρων·

4. Ποιες εμπειρίες έχουν κτηθεί σε σχέση με τα σχέδια αυτά·

Απάντηση του κ. Patten Εξ ονόματος της Επιτροπής

(18 Ιουλίου 2002)

1. Σύμφωνα με τους ευρύτερους πολιτικούς στόχους της Επιτροπής όσον αφορά την Κίνα, η στήριξη για χρηστή διακυβέρνηση και ενίσχυση του κράτους δικαίου αποτελεί μία από τις τρεις προτεραιότητες της συνεργασίας που διατυπώνονται στο έγγραφο εθνικής στρατηγικής 2002-2006 που εξέδωσε η Επιτροπή την 1η Μαρτίου 2002. Ένα ποσό 30 εκατ. ευρώ έχει διατεθεί για την προτεραιότητα αυτή στο πλαίσιο του εθνικού ενδεικτικού προγράμματος 2002-2004, που εντάσσεται στην προαναφερόμενη εθνική στρατηγική.

Δύο προτάσεις σχετικών προγραμμάτων έχουν ετοιμαστεί στο θέμα αυτό. Το πρώτο έχει στόχο την καταπολέμηση της παράνομης μετανάστευσης και της εμπορίας ανθρώπων μεταξύ της Κίνας και της Ευρώπης. Στο εν λόγω πρόγραμμα περιλαμβάνονται ενδεχομένως δραστηριότητες ευαισθητοποίησης ευάλωτων ομάδων πληθυσμού, δράσεις βελτίωσης των ικανοτήτων των αρμοδίωνπαλλήλων της Κίνας και της ΕΕ να εντοπίζουν και να αποτρέπουν την παράνομη μετανάστευση καθώς και δράσεις προώθησης της ανταλλαγής πληροφοριών και έρευνας. Οι συζητήσεις μεταξύ της Επιτροπής και της Κίνας βρίσκονται στο αρχικό τους στάδιο.

Η δεύτερη πρόταση έχει στόχο τη στήριξη των νεοαναπτυσσομένων τομέων της κοινωνίας των πολιτών στην Κίνα.

Τα δύο αυτά νέα προγράμματα αποτελούν συνέχεια μίας σειράςπό εξέλιξη έργων στον ίδιο τομέα, όπως το πρόγραμμα συνεργασίας ΕΕ-Κίνας στο νομικό και δικαστικό τομέα (13,2 εκατ. ευρώ), το πρόγραμμα κατάρτισης ΕΕ-Κίνας για τη διακυβέρνηση των χωριών (10,7 εκατ. ευρώ), το μέσο στήριξης μικρών έργων στον τομέα των ανθρωπίνων δικαιωμάτων (0,84 εκατ. ευρώ) και το Δίκτυο ΕΕ-Κίνα για την κύρωση και εφαρμογή των συμφώνων των ΗΕ για τα ανθρώπινα δικαιώματα (1,4 εκατ. ευρώ).

2. Πολλά κράτη μέλη, περιλαμβανομένης της Γερμανίας, δραστηριοποιούνται σε έργα στον τομέα της χρηστής διακυβέρνησης και του κράτους δικαίου στο πλαίσιο των προγραμμάτων τους παροχής διμερούς βοήθειας στην Κίνα. Ο συντονισμός μεταξύ της βοήθειας της ΕΚ και της διμερούς βοήθειας των κρατών

μελών αποτελεί κύριο χαρακτηριστικό της εθνικής στρατηγικής για την Κίνα και εξετάζεται σε τακτικές περιόδους στο πλαίσιο συναντήσεων της αντιπροσωπείας της Επιτροπής με τις πρεσβείες των κρατών μελών στο Πεκίνο. Όσον αφορά ειδικότερα τα προγράμματα νομικού χαρακτήρα, το πρόγραμμα νομικής και δικαστικής συνεργίας ΕΕ-Κίνας εστιάζεται στην εξοικείωση με τα νομοθετικά και δικαστικά συστήματα της Ευρώπης, περιλαμβανομένου του πολιτικού, εμπορικού και ποινικού δικαίου. Τα διμερή προγράμματα παροχής βοήθειας μεταξύ των κρατών μελών και της Κίνας απαιτούν πλέον εις βάθος πρακτικές μελέτες των αντίστοιχων νομικών συστημάτων τους.

3. Η αντιπροσωπεία της Επιτροπής στο Πεκίνο είναιπεύθυνη για την εκτέλεση των έργων στο πλαίσιο της εθνικής στρατηγικής για την Κίνα. Όσον αφορά τις δύο νέες προαναφερόμενες προτάσεις προγράμματος στο πλαίσιο του εθνικού ενδεικτικού προγράμματος, δεν έχουν ακόμα καθοριστεί οι δομές και οι εκτελεστικές ρυθμίσεις. Ως προς το πρόγραμμα συνεργασίας ΕΕ-Κίνας στο νομικό και δικαστικό τομέα, η διαχείριση σε καθημερινή βάση ανετέθη στο British Council. Περισσότερες πληροφορίες για την πορεία του έργου παρατίθενται στην ιστοσελίδα της αντιπροσωπείας(1).

4. Τα προαναφερόμενα έργα προχωρούν γενικά με ικανοποιητικό ρυθμό, αλλά δεν έχουν πραγματοποιηθεί ακόμα οριστικές αξιολογήσεις. Τα προγράμματα που προβλέπονται στην εθνική στρατηγική για την Κίνα για τα έτη 2003-2006 δεν έχουν ακόμα ξεκινήσει και θα αποτελέσουν αντικείμενο στενής παρακολούθησης και αξιολόγησης από την Επιτροπή.

(1) http://www.delchn.cec.eu.int/en/Co-operation/Project_Fiches.htm.